AFRIKAANSE OPSOMMING : Sosio-ekonomiese faktore wat uit 'n kombinasie van die nalatenskap van apartheid, snelle verstedeliking en dramatiese vlakke van armoede ontstaan het, verplig baie Suid-Afrikaners wat in plakkersbuurtes leef om energiekeuses te doen wat dikwels onveilig en nie volhoubaar is nie. Hierdie studie beoog om vas te stel waarom dit die geval is en vervolgens om die lewensvatbaarheid van 'n altematiewe energiedraer - 'n etanolbasis-jelbrandstof - te bepaal. Die doel was om deur middel van 'n stel aanwysers die vlakke van volhoubaarheid van die produk onder laboratoriumtoestande te bepaal sowel as deur 'n loodsstudie daama in die Joe Slovo informele nedersetting in Kaapstad. Honderde duisende inwoners in die informele nedersetting is aangewese op paraffien om aan hul daaglikse energiebenodighede te voldoen en ly onder traumatiese brande, kindervergiftigings en die gifgasse afgegee deur die brand van fossielbrandstof in 'n geslote, beknopte omgewing. Hoewel hierdie werk die redes vir die paraffien-keuse intensief ondersoek - spesifiek binne die grense van die Wes-Kaap - lewer dit ook kommentaar op antler energiedraers wat dwarsdeur die land gebruik word. Die doel van sowel die loods- as die laboratoriumstudies was om die empiriese bewys te voorsien - gerugsteun deur sosiale kommentaar, grotendeels geregverdig deur die beskikbare literatuur oor die noodsaaklikheid vir die voorsiening van meer volhoubare energiekeuses - spesifiek vir behoeftiges. Krities tot die oogmerk van die uitvloeisels van die dokument was om die vlakke van volhoubaarheid van etanol-jelbrandstof en sy potensiele toekomstige gebruik te bepaal. Hierdie evaluering ondersoek die ekonomiese, sosiale en omgewingsparameters van die produk onder huidige toestande. Vervolgens wil dit vasstel watter toestande en kriteria benodig word vir sy toekomstige verspreiding. Hoewel die bevinding nie 'n besliste antwoord op die toekoms van jelbrandstof in Suid-Afrikaanse omgewings volledig deur 'n enkele werk soos hierdie kon bepaal nie, word gehoop dat hierdie tesis en antler beperkte materiaal oor die onderwerp as inspirasie tot toekomstige navorsing in hierdie veld sal dien.